Cofnodion Cyfarfod Pum Deg Chwech Pwyllgor Cymru

Dydd Iau 6 Mai 2021

**Trwy ddolen we**

Cynnwys

[Yn bresennol 2](#_Toc83043124)

[Yn bresennol hefyd 2](#_Toc83043125)

[Ymddiheuriadau 2](#_Toc83043126)

[Yn absennol 2](#_Toc83043127)

[1. Croeso a chyflwyniadau 3](#_Toc83043128)

[2. Datganiadau budd 3](#_Toc83043129)

[3. Cofnodion cyfarfod 55 Pwyllgor Cymru – 25 Chwefror (PC CCHD 56.01) 3](#_Toc83043130)

[4. Materion yn codi (PC CCHD 56.02) 3](#_Toc83043131)

[5. Adroddiad y Cadeirydd Dros Dro (PC CCHD 56.03) 3](#_Toc83043132)

[6. Diweddariad gan Gyfarwyddwr Gweithredol (PC CCHD 56.04) 5](#_Toc83043133)

[7.100 diwrnod cyntaf Llywodraeth newydd Cymru (PC CCHD 56.05) 6](#_Toc83043134)

[8. Sail tystiolaeth ar gyfer cynllun strategol 2022-25 a chymeradwyaeth o strategaeth ymgynghori a chynllun rhanddeiliaid (PC CCHD 56.06a & 56.06b) 7](#_Toc83043135)

[9. Adolygiad rhanddeiliaid (i gynnwys yr adolygiad DAC) (PC CCHD 56.07) 8](#_Toc83043136)

[10. Adroddiad Pennaeth Cymru (CCHD 56.08) 8](#_Toc83043137)

[11. Unrhyw Fusnes Arall 9](#_Toc83043138)

## Yn bresennol

Martyn Jones (Cadeirydd Dros Dro)   
Alison Parken

Geraint Hopkins *(Eitemau 1 – 6)*

Faith Walker  
Grace Quantock (Eitem *5 ac ymlaen)*

Mark Sykes  
Rocio Cifuentes

## Yn bresennol hefyd

Melanie Field (Cyfarwyddwr Gweithredol, Cymru & Strategaeth Gorfforaethol a Pholisi)

Ruth Coombs (Pennaeth Cymru)   
Carla Garnelas (Prif Swyddog, Llythyrau Rhybudd Cytundebol) (*Eitem 6)*

Laura Mingins (Pennaeth Ymgysylltu â Rhanddeiliaid a Chyfathrebu) *(Eitemau 6 & 7)*

Rachel Hodge (Cymorth Busnes, Cymru)

## Ymddiheuriadau

Beth Thomas

## Yn absennol

Neb

## 1. Croeso a chyflwyniadau

1.1 Croesawodd y Cadeirydd Dros Dro yr aelodau a swyddogion i gyfarfod pum deg chwech Pwyllgor Cymru. Cafwyd ymddiheuriadau gan Beth Thomas.

## 2. Datguddiadau budd

2.1 Geraint Hopkins – Yn cynrychioli Awdurdod Lleol a allai fod yn destun i ymchwiliad gofal cymdeithasol.

## 3. Cofnodion cyfarfod 55 Pwyllgor Cymru – 25 Chwefror (PC CCHD 56.01)

3.1 Cytunodd y Pwyllgor ar gofnodion cyfarfod 55 Pwyllgor Cymru fel rhai cywir.

## 4. Materion yn codi (PC CCHD 56.02)

4.1 Nododd y Pwyllgor y rhestr materion yn codi.

## 5. Adroddiad y Cadeirydd Dros Dro (PC CCHD 56.03)

* 1. Gofynnodd y Cadeirydd Dros Dro i’r aelodau am adborth yn dilyn y sesiwn Cydbwysedd Hawliau yn ddiweddar.
     1. Cytunodd y Pwyllgor y cafodd ei redeg yn dda a byddai’n croesawu rhagor o sesiynau gyda chydweithwyr o’r Alban.
     2. Atgyfnerthodd er ei fod yn anodd cynnal safbwynt sydd yn newid pwyslais, barnwyd y bod hynny’n hanfodol.
     3. Gofynnwyd i’r aelodau ystyried a fyddai, o ystyried y safbwyntiau polareiddiedig, yn ddefnyddiol i’r Comisiwn gyhoeddi canllaw newydd ar wasanaethau un rhyw.
     4. Mewn ymateb, cytunwyd fod angen i Bwyllgor Cymru lunio ateb mewn cyd-destun datganoledig a nododd yr aelodau nad oedd y pwnc ar hyn o bryd mor ddadleuol yng Nghymru. Fodd bynnag, roedd yn gynyddol yn dod yn fater gwleidyddol a chynghorodd aelodau y byddent yn ail ystyried y cwestiwn ôl etholiad.
     5. Nodwyd fod y Pwyllgor Menywod a Chydraddoldebau yn ymgymryd ag ymchwiliad i gydnabyddiaeth rhywedd.
  2. Darparodd y Cadeirydd Dros Dro adborth yn dilyn cyfarfod gyda Kemi Badenoch, Gweinidog dros Gydraddoldebau, swyddfa Cydraddoldebau’r Llywodraeth (GEO) a ddigwyddodd yn ystod cyfarfod bwrdd mis Mawrth:
     1. Cynghorwyd yr aelodau fod gan y Gweinidog agenda cryf, yn unol ag araith mis Rhagfyr gan y Gweinidog dros Fenywod a Chydraddoldebau, a osododd y GEO fel y corff arweiniol yn y gofod hwn, gyda’r ffocws ar bwysigrwydd data.
     2. Cwestiynodd y Gweinidog egni’r CCHD i ymateb i actifiaeth ac roedd yn ystyried mai ein rôl oedd bwrw golwg ar faterion y tu hwnt i nodweddion gwarchodedig, er enghraifft y dosbarth gweithiol gwyn. Nodwyd fod hyn yn fater llai yng Nghymru oherwydd deddfu’r Ddyletswydd Economaidd-gymdeithasol.
     3. Mynegodd aelodau synnwyr fod gan y GEO flaenoriaethau gwahanol a chafodd ei awgrymu y dylai’r Comisiwn ofyn i’r llywodraeth arddangos sut maent yn defnyddio’r PSED.
  3. Darparodd y Cadeirydd Dros Dro adborth yn dilyn cyfarfod gyda’r CCHD gan gynnwys Cadeirydd y Comisiwn a Jane Hutt AS, Dirprwy Weinidog:
     1. Nodwyd y cafodd ein hymgysylltu a’n cyngor ei dderbyn yn dda gan Lywodraeth Cymru a gofynnodd y Dirprwy Weinidog i’w diolch cael ei rhoi i aelodau.
     2. Cynghorwyd y Cadeirydd fod tensiynau lefel strategol yn bodoli ar hyn o bryd oherwydd yr ansicrwydd ynghylch newidiadau ariannol posib.
     3. Awgrymodd y Dirprwy Weinidog ei rhwystredigaeth nad oedd Llywodraeth Cymru wedi’i gynnwys ym mhroses recriwtio Comisiynydd Cymru a chroesawu cefnogaeth y Cadeirydd yn y mater hwn. Roedd cynnig i hysbysebu’r rôl hon erbyn diwedd yr haf.
  4. Diweddarodd y Cadeirydd Dros Dro yr aelodau na fyddai Geraint Rees mwyach yn gyfrifol am y Pwyllgor fel rhan o’i rôl a diolchodd ef yn ffurfiol am y gefnogaeth ragorol a ddarparodd dros y blynyddoedd. Rachel Hodge sydd yn ymgymryd â’r rôl hon ar hyn o bryd.
  5. Darparodd Grace Quantock adborth o’r Pwyllgor Cynghorol Anabledd (DAC) ar y cynllun strategol a phapurau adolygu rhanddeiliaid:
     1. Cynllun Strategol – croesawodd DAC gynhwysiad pobl ifanc ac anghenion addysg arbennig yn ogystal ag ehangu gwaith iechyd meddwl. Roedd y Pwyllgor fodd bynnag wedi’u siomi o weld nad oedd materion iechyd meddygol a genetig wedi’u cynnwys. Nodwyd fod angen mwy o bwyslais ynghylch symudedd trafnidiaeth, addysg, a sut mae pobl anabl yn ffitio i’r argyfwng hinsawdd a dyngarol, yn arbennig ôl Covid.
     2. Adolygiad Rhanddeiliaid – er na ddaeth y Pwyllgor i gonsensws am y ffordd orau ymlaen, y farn oedd bod DAC yn gweithio orau wrth ymgysylltu â’r rheng flaen ac y gellid defnyddio arbenigedd y panel yn well. Mynegwyd pryderon ynghylch materion anabledd penodol yn cael eu colli heb grŵp ffocws. Roedd cytundeb bod angen ymagwedd tair cenedl ar gyfer unrhyw ffordd ymlaen.

## 6. Diweddariad gan y Cyfarwyddwr Gweithredol (PC CCHD 56.04)

6.1 Darparodd y Cyfarwyddwr Gweithredol ddiweddariad ar ein hymateb i ddau ddeilliant ymgyfreitha arwyddocaol yn ymwneud â’r DWP. Casglodd y Comisiwn fod tystiolaeth glir o fethiant i wneud addasiadau rhesymol ym mhrosesau DWP ac mae bellach angen dull chwim sydd wedi’i ffocysu i sicrhau bod y DWP yn ymatebol i anghenion pobl anabl a’r rheiny a chyflyrau iechyd meddwl ganddynt. Roedd y Comisiwn felly yn ceisio cytuno â chytundeb adran 23 gyda DWP gydag opsiwn ar gyfer gorfodi. Roedd y Cyfarwyddwr Gweithredol wedi cwrdd â’r Ysgrifennydd Parhaol ac wedi cael ymateb cadarnhaol.

6.2 Roedd y Comisiwn yn ceisio ymgysylltu â’r Adran Busnes, Ynni a Strategaeth Ddiwydiannol (BEIS) ar y Strategaeth Ddiwydiannol a’r canllaw dychwelyd i’r gwaith ‘Building Back Better’. Cyfarfu Cadeirydd y CCHD â’r Ysgrifennydd Gwladol ac roedd cyfarfod wedi’i drefnu rhwng y CEO Dros Dro a’r Ysgrifennydd Parhaol gyda’r ffocws ar geisio ymgysylltu parthed adeiladu materion cydraddoldeb i strategaeth i ddiogelu rhag yr effeithiau gwahanol a welwyd yn ystod y pandemig.

6.3 Ymchwiliad Gofal Cymdeithasol – bu symud ffocws i sicrhau bod yr Ymchwiliad yn rhoi fwy o effaith ac y gellid ei gyflawni.

6.4 Ymchwiliad Hil – cynghorwyd aelodau fod trafodaeth barhaus o ran dyddiad cyhoeddi’r adroddiad ac y gellid ei ohirio tan ar ôl gwyliau’r haf.

6.5 Tynnodd y Cyfarwyddwr Gweithredol sylw’r Pwyllgor i ymyriad y Comisiwn yn achos apêl Maya Forstater ac Adolygiad Barnwrol y Gynghrair Cyfiawnder Dilys yn erbyn y CCHD.

6.6 Mewn ymateb i drafodaethau a ddigwyddodd yn dilyn cyhoeddiad yr adroddiad Hil a Gwahaniaethau Ethnig (CRED), arweiniodd y Cyfarwyddwr Gweithredol drafodaeth ynghylch ymateb y Comisiwn i’r adroddiad. Nodwyd y pwyntiau canlynol:

* Mynegodd aelodau’r Pwyllgor wrthwyneb cryf i gywair ac effaith yr adroddiad a chwestiynu a oedd angen cyhoeddi ateb o CCHD Cymru i ddiogelu enw da’r Comisiwn yng Nghymru gyda rhanddeiliaid.
* Cafodd aelodau eu hatgoffa fod y Comisiwn wedi cyhoeddi datganiad a oedd yn croesawu argymhellion ond ni wnaed sylw o ran safbwynt neu naratif yr adroddiad.
* Dywedwyd wrth yr aelodau fod Tîm Cymru wedi’i ffocysu ar ymgysylltu â Llywodraeth Cymru ar y Cynllun Gweithredu Cydraddoldeb Hil a bod tîm GB yn gweithio ar Fap Heol i Gydraddoldeb Hil fel modd o geisio dylanwadu ymateb Llywodraeth y DU a sicrhau bod hyn yn nodi’r materion blaenoriaeth y credai’r CCHD y dylid mynd i’r afael â nhw.
* Dylai’r Bwrdd gymeradwyo’r adroddiad Map Heol cyn diwedd mis Mai cyn ymateb Llywodraeth y DU.

6.7 Yn dilyn y cyhoeddiad bod y Prif Weithredwr Dros Dro’n gadael y Comisiwn cadarnhawyd y bydd Melanie Field a Cath Denholm ar y cyd yn rhannu rôl y CEO nes y penodir rhywun i’r rôl.

6.8 Darparodd pennaeth Cymru ddiweddariad cryno ar gynlluniau ar gyfer ymgysylltu â Llywodraeth newydd Cymru a gofynnodd i’r aelodau rannu unrhyw wybodaeth a oedd ganddynt er mwyn llywio’r cynllun cyfathrebu.

## 7. 100 o ddyddiau cyntaf Llywodraeth newydd Cymru (PC CCHD 56.05)

7.1 Awgrymwyd fod hyn yn darparu cyfle da i ail ymgysylltu â rhanddeiliaid mewn ffordd strwythurol ac sydd wedi’i chynllunio gyda’r posibilrwydd i ofyn i aelodau’r pwyllgor i gynrychioli’r Comisiwn yn ffurfiol ar faterion blaenoriaeth.

**Cam A: Aelodau i anfon unrhyw wybodaeth at Rachel Hodge ar aelodau newydd y Senedd yn dilyn canlyniadau’r etholiad.**

**Cam B: Trefnu sesiynau galw mewn yn y Senedd i addysgu’r aelodau newydd ar waith a blaenoriaethau CCHD Cymru**

**Cam C: Cadeirydd Dros Dro i drefnu sesiwn breifat ag aelodau’r Pwyllgor i drafod materion parhaus a chytuno ar strategaeth ymgysylltu strwythurol fwy ffurfiol**

## 8. Sail tystiolaeth ar gyfer cynllun strategol 2022-25 a chymeradwyo strategaeth ymgynghori a chynllun rhanddeiliaid (PC CCHD 56.06a & 56.06b)

8.1 Cafodd y Pwyllgor ddiweddariad gan y tîm Hyb Strategaeth ar y cynnydd ar lunio’r cynllun strategol.

8.2 Er bod yr aelodau o’r farn bod y themâu’n gryf, amlygodd y Pwyllgor rai bylchau ac awgrymu cynnwys y themâu canlynol:

* Addysg y blynyddoedd cynnar er mwyn darparu darpariaeth ehangach ar gyfer gwella’r cam sylfaenol
* Mynediad at ofal plant cyffredinol i bawb a dybiwyd yn gynyddol berthnasol gyda phoblogaeth a oedd yn heneiddio
* Anghydraddoldeb rhanbarthol, gan gynnwys cymunedau glan y môr a/neu wledig a phwysigrwydd anfantais economaidd-gymdeithasol yng nghyd-destun y Ddyletswydd Economaidd-gymdeithasol yn cael ei deddfu yng Nghymru
* Trais yn erbyn menywod a merched
* Colli hawliau a dinasyddiaeth yn dilyn Brexit a sgandal Windrush
* Cyfiawnder Troseddol a phwerau plismona

8.3 Nodwyd myfyrdodau pellach gan y Pwyllgor fel a ganlyn:

8.3.1 Gofynnodd aelodau am iddynt gael eu cynnwys yn y broses ymgynghori gan eu bod yn ei weld fel cyfle i ail ymgysylltu â’r gymuned a rhanddeiliaid

8.3.2 Amlygodd aelodau’r angen am sesiynau bord gron ac ymgysylltu digidol i’w cynnal mewn ffordd gynhwysol gan sicrhau y cai addasiadau rhesymol eu hystyried.

8.3.3 Dylai’r broses gwneud penderfyniadau fod yn gynrychiadol a gofynnwyd y cai tystiolaeth o ymgysylltu parhaus y tu allan i’r Comisiwn ei darparu.

8.3.4 Wrth gasglu gwybodaeth ynghylch y thema ‘Dyfodol Gwaith’ byddai’n allweddol y rhoddid ystyriaeth i’r holl ddata sydd ar gael a’r arbenigedd gan academyddion

8.3.5 Yng ngolau’r newidiadau o fewn tîm CCHD Cymru, gofynnwyd i’r Bwrdd ddarparu cefnogaeth ddigonol i alluogi proses ymgysylltu effeithiol yng Nghymru.

## 9. Adolygiad Rhanddeiliaid (i gynnwys adolygiad DAC) (PC CCHD 56.07)

9.1 Diweddarodd y Pennaeth Ymgysylltu â Rhanddeiliaid a Chyfathrebu’r aelodau ar y broses y tu ôl i’r adolygiad rhanddeiliaid ac eglurodd y rhesymeg y tu ôl i argymhellion a gynigwyd yn enwedig yr awgrym i chwalu’r DAC.

9.2 Darparodd y Pwyllgor yr adborth canlynol ac awgrymiadau:

9.2.1 Roedd yna deimlad ymysg yr aelodau ei fod yn ddechrau da i gynllun

9.2.2 Gofynnodd yr aelodau am eglurhad ynghylch sut ‘roedd y Comisiwn yn bwriadu ymgysylltu â defnyddwyr gwasanaeth a sut olwg fyddai ar hynny?

9.2.3 Gwnaeth y Pwyllgor gais bod materion datganoledig yn cael eu hystyried wrth ffurfio’r paneli a rhwydweithiau yn benodol ynghylch gweithrediadau sector cyhoeddus

9.2.4 Mynegwyd pryderon dros rôl y Comisiynydd arweiniol ac a allai hyn ychwanegu rhwystr ychwanegol ar gyfer Cymru lle nad oes Comisiynydd wrth y llyw ar hyn o bryd

9.2.5 Roedd yn bwysig ystyried sut ‘roedd y cynllun a awgrymwyd yn ffitio gyda gweithrediadau ymgysylltu’r Pwyllgor Cymru cyfredol

9.2.6 Awgrymwyd y gellid gwella’r diagram llif gan ei fod ar hyn o bryd yn edrych yn ddi-drefn ac roedd yn anodd deall y llwybrau a’r llifoedd

9.2.7 Nodwyd y dylid newid yr ymadrodd ‘Rhwydwaith Hawliau’r Menywod’ i ‘Rhwydwaith y Menywod’.

## 10. Adroddiad Pennaeth Cymru (CCHD 56.08)

10.1 Darparodd Pennaeth Cymru ddiweddariad ar yr Ymchwil Hil. Casglwyd swm arwyddocaol o dystiolaeth a data ar gyfer Cymru ac mae argymhellion yn cael eu llunio. Fel y dywedwyd o’r blaen gallai fod oedi byr yng nghyhoeddiad yr adroddiad.

10.2 Cynllun Gweithredu Cydraddoldeb Hil – yn gweithio tuag at ein terfynau amser gwreiddiol.

10.3 Cafodd y Pwyllgor gyfle o flaen llaw i ddarparu cyngor ar yr Ymchwiliad Gofal Cymdeithasol arfaethedig drwy gyfathrebu. Nodwyd y bu symudiad ffocws o gydnabod bod y pwerau sydd gan Arolygiaeth Gofal Cymru yn wahanol i’r Comisiwn Ansawdd Gofal ac roedd y CCHD am osgoi unrhyw ddyblygu. Roedd y Cylch Gorchwyl yn cael ei lunio ar hyn o bryd.

10.4 Diweddarwyd y Pwyllgor ar faterion staffio a chynghorwyd nhw, yn ychwanegol i’r aelodau tîm a amlinellwyd yn y papur 56.08, y byddai’r Prif Swyddog, Materion Allanol hefyd yn gadael y tîm CCHD Cymru. Cafodd yr aelodau eu sicrhau fod gan y Comisiwn strategaeth recriwtio gynhwysol a’i fod trwy’r holl rwydweithiau cyfredol yn rhagweithiol yn ceisio cyrraedd grwpiau sydd wedi’u tangynrychioli.

10.5 Cynghorodd Pennaeth Cymru fod CCHD Cymru wedi bod yn llwyddiannus yn ein cais Rhaglen Interniaeth Amrywiaeth yr Haf.

10.6 Nid oedd unrhyw newyddion pellach ar leoliad parhaol y swyddfa yng Nghaerdydd ar gyfer y tîm ar hyn o bryd.

**Cam D: Aelodau Pwyllgor yn rhagweithiol i hybu ac annog eu rhwydweithiau i wneud cais am y rolau a hysbysebwyd.**

**Cam E: Archwilio a oedd cyfleoedd i’r Comisiwn yng Nghymru i gymryd prentis arno o fewn rhaglen brentisiaeth Llywodraeth Cymru**

## 11. Unrhyw Fusnes arall

11.1 Cafodd aelodau eu hatgoffa i neilltuo slotiau arfarnu gyda’r Cadeirydd Dros Dro

**Cam F: Rachel Hodge i ail anfon e-bost at Grace Quantock ynglŷn â neilltuo slot arfarnu.**